Subject: Twelve Poems by Wang Wei [HZ]

From: Ming Pei <[email-masked]>
Date: Wed, 20 Apr 1994 20:47:58 EDT

Twelve Poems by Wang Wei [HZ]

These poems by Wang Wei were transcribed by me from an 1763 woodcut
edition, and carefully proofread.  Only two of the poems are in the
well-known Tang Shi 300.  However, each of these differ with the
Tang Shi 300 version by one word.

This version is first transcribed in fanti BIG5 code, and then
converted to HZ.
The original BIG5 version is posted separately.

April 19, 1994
Ming L. Pei
[email-masked]
[email-masked]
                王维诗选

杂咏

已见寒梅发，复闻啼鸟声。
心心视春草，畏向玉阶生。

君自故乡来，应知故乡事。
来日绮窗前，寒梅著花未？

春日与裴迪过新昌里访吕逸人不遇

桃源一向绝风尘，
柳市南头访隐沦。
到门不敢题凡鸟，
看竹何须问主人。
城上青山如屋里，
东家流水入西邻。
闭户著书多岁月，
种松皆作老龙鳞。

登裴迪秀才小台作

端居不出户，满目望云山。
落日鸟边下，秋原人外□。
遥知远林际，不见此檐间。
好客多乘月，应门莫上关。

答裴迪

淼淼寒流广，苍苍秋雨晦。
君问终南山，心知白云外。

临高台送黎拾遗

相送临高台，川原杳无极。
日暮飞鸟还，行人去不息。

春夜竹亭赠钱少府归蓝田

夜静群动息，时闻隔林犬。
却忆山中时，人家涧西远。
羡君明发去，□蕨轾轩冕。

少年行

新丰美酒斗十千，
咸阳游侠多少年。
相逢意气为君饮，
系马高楼垂柳边。

孟城坳

新家孟城口，
古木馀衰柳。
来者复为谁，
空悲昔人有。

辛夸坞

木末芙蓉花，
山中发红萼。
＊户寂无人，     〔石间〕
纷纷开且落。

息夫人

莫以今时宠，难忘旧日思。
看花满眼泪，不共楚王言。

山中送别

山中相送罢，日暮掩柴扉。
春草年年绿，王孙归不归？

相思子

红豆生南国，
春来发几枝？
愿君休采撷，
此物最相思。

---------

王维 (699-759) 字摩诘，山西太原人，其父迁家於蒲（今山西永济），
遂为河东人。开元九年（廿一岁）擢进士。

以上诗选自
唐诗别裁集 （清）沈德潜（1673-1769）编
乾隆二十八年（1763）教忠堂重订本（木刻）

注： 山中送别，相思子与唐诗三百首各有一字不同。

公元一九九四年三月裴明龙抄

Ming L. Pei
City University of New York
[email-masked]